PÖYTÄKIRJA
Hallituksen kokous 14/2011
Iltakoulu ry. 
Aika: maanantai 7.11.2011 klo. 15:00 
Paikka: Pinni B4114

Läsnäolijat:
Aki Luoto, puheenjohtaja
Eetu Kreivi. sihteeri
Jussi Naski
Mari Kettunen
Petter Nissinen, poistui kokouksesta kello 15.58.
Johanna Kaunisvaara, poistui kokouksesta kello 15.46.
Marja Avonius
Nelli Manninen
Noomi Saarinen
Maria Koirikivi, saapui kokoukseen kello 15.04

1.	Kokouksen avaus
Puheenjohtaja avasi kokouksen kello 15.03

2.	Laillisuus ja päätösvaltaisuus
Kokous todettiin lailliseksi ja päätösvaltaiseksi

3.	Pöytäkirjantarkastajien valinta
Pöytäkirjantarkastajiksi valittiin Jussi Naski ja Mari Kettunen

Maria Koirikivi saapui kokoukseen kello 15.04.

4.	Esityslistan hyväksyminen
Esityslista hyväksyttiin sellaisenaan työjärjestykseksi

5.	Ilmoitusasiat ja posti
Pankki oli lähettänyt Iltakoulun tiliotteet. 

6.	Talous 
Rahaa on Iltakoulun tilillä tällä hetkellä 6000 euroa. Ulosottovirasto on palauttamassa Iltakoululle 149 euroa. Koska vuosijuhlat ovat varsin suuri menoerä, on maksujen osalta syytä olla tarkkana, jotta kaikki maksavat Iltakoululle kuuluvat maksunsa. Erityishuomiota kiinnitetään vuosijuhlien maksujen ja Global Dignity Dayn bussikuljetusten maksujen toteutumiseen.

7.	 JKY/Kopo –päivitys
Opsi-ryhmien toiminta etenee hyvää vauhtia. JKY:n tulevaisuusseminaari järjestetään 12.11.

8.	POP2011-yhteenveto
Arvioituja kuluja päivän osalta koitui 122 euroa, sitseiltä ei tullut tappiota. Tapahtuma onnistui hienosti ja tapahtumasta saatiin runsaasti hyvää palautetta sekä paikallisilta, että ulkopaikkakuntalaisilta. Tapahtumasta tehdyt nauhoitteet ja videot tulevat esille POP2011-sivustolle. Hyväksyttiin 122 euroa tapahtumien kuluja hyvitettäväksi Iltakoulun tililtä asianomaisille.
9.	Lenin-museossa vierailu 9.11.
Vierailun osallistujat tapaavat Keskustorilla kello 15.30. Opastettu kierros museossa alkaa kello 16.00 ja kestää arviolta tunnin. Opastus maksaa 50 euroa ja maksu voidaan suorittaa laskulla. Museovierailun jälkeen on järjestetty saunailta TOAS Ilmarin saunalla ja kerhohuoneella. Hyväksyttiin tapahtuman kulut 50 euroa.

10.	Vuosijuhlat
Vuosijuhlien ohjelman viimeistelyä varten järjestetään kokous 9.11. klo 16 Humanikan ryhmätyöhuoneessa 3150. Viimeinen, kaikkia järjestäjiä koskeva vuosijuhlapalaveri pidetään 16.11. klo 15. Koska pitopalvelulla ei ole snapsilaseja, täytyy sellaiset juhlille järjestää. Tätä varten selvitetään, löytyykö Tamyn astiastosta riittävää määrää laseja. Tarvittaessa voidaan hankkia uusia snapsilaseja Iltakoulun käyttöön.

Johanna Kaunisvaara poistui kokouksesta kello 15.46.

11.	Syyskokous ja siihen liittyvät asiat
Iltakoulun sääntömääräinen syyskokous järjestetään keskiviikkona 30.11. klo 17. Rakastu Iltakouluun -tapahtuma järjestetään hallitustoiminnan esittelemiseksi edellisellä viikolla, tiistaina 22.11. klo 16.

Petter Nissinen poistui kokouksesta kello 15.58

12.	Menneet ja tulevat tapahtumat 

Haalarikastajaiset
Pidettiin 1.11. Erittäin onnistunut tapahtuma.

Tulevat saunaillat
Syksyn viimeinen saunailta järjestetään 24.11. 

Moreenia-vierailu
Keskiviikkona 23.11 klo 14 on iltakoululaisille opastettu kierros

Muut tulevat tapahtumat
Tammikuussa järjestetään kaikkien ainejärjestöjen tapahtumavastaavien sitsit  Tamyn kustannuksella. Tapahtuman taustalla on pyrkimys vahvistaa Tamyn aktiivisuutta tapahtumasektorin toimijana.

Aiempina vuosina järjestettyjen ”Laitosglögien” järjestämistä selvitellään, alustavasti tapahtuma järjestetään joulukuussa.

13.	META 
Ei muita esille tulleita asioita.

14.	Seuraavasta kokouksesta sopiminen
Seuraava kokous järjestetään maanantaina 21.11. klo 17.

15.	Kokouksen päättäminen 
Puheenjohtaja päätti kokouksen kello 16.16

Aki Luoto 					Eetu Kreivi
Puheenjohtaja					Sihteeri

Jussi Naski					Mari Kettunen
Pöytäkirjantarkastaja				Pöytäkirjantarkastaja